দেশে ফোরজি ইন্টারনেট চালু হয়েছে। কিন্তু সবার কাছে এখনও তা না পৌঁছলেও আইএসপিগুলোর ব্রডব্যান্ড (উচ্চগতি) ইন্টারনেট সেবার সুফল পেতে শুরু করেছেন এর ব্যবহারকারীরা। ইন্টারনেট সেবাদাতা প্রতিষ্ঠানগুলো (আইএসপি) এরই মধ্যে গ্রাহকদের ব্যান্ডউইথ প্রায় চারগুণ বাড়িয়ে দিয়েছে। তবে গ্রাহকের খরচ বাড়েনি। সংশ্লিষ্ট সূত্রে জানা গেছে, আইএসপিগুলো ইন্টারনেট প্যাকেজ রিডিফাইন্ড করেছে। প্যাকেজের স্লট বাড়ানোসহ গ্রাহকবান্ধব আরও অনেক উদ্যোগ নিয়েছে।